એટીએમ ક્લોન કરીને પૈસા ઉપાડી લેવાની મોટાભાગની ઘટનાઓ રાત્રે જ બને છે. હેકર્સ રાત્રે 11:50થી 12:15ની વચ્ચે મોટાભાગના ટ્રાન્ઝેક્શન કરે છે. હકીકતમાં એટીએમમાં દૈનિક પૈસા ઉપાડવાની ચોક્કસ મર્યાદા હોય છે. સામાન્ય રીતે એક દિવસમાં એટીએમમાંથી રૂ. 25થી લઈને 50 હજાર સુધીની રકમ ઉપાડી શકાતી હોય છે. એવામાં હેકર્સ વધારે પૈસા ઉપાડવા માટે આ ટ્રીકનો ઉપયોગ કરે છે. આ માટે પ્રથમ ટ્રાન્ઝેક્શન 12 વાગ્યા પહેલા અને બીજું ટ્રાન્ઝેક્શન 12 વાગ્યા પછી કરવામાં આવે છે. જેનાથી પૈસા ઉપાડવાની બંને એન્ટ્રી અલગ અલગ દિવસમાં પડે છે. એટલું જ નહીં મોટાભાગના લોકો એ સમયે ઉંઘી રહ્યો હોય છે આથી તેમને પૈસા ઉપડી ગયાની જાણ પણ નથી થતી હોતી.